2018թ. հոկտեմբերի 19-ին Հրանտ Ոսկանյանի անվան Կապանի թիվ 12 հիմնական դպրոցում անցկացվեց միջոցառում նվիրված հայ մեծ բարերար Մկրտիչ Սանասարյանին: VIII դասարանի սովորող Վալենտինա Գասպարյանը հանգամանորեն ներկայացրեց մտքի ու հոգու լույսը տարածող Մկրտիչ Սանասարյանի կյանքն ու գործունեությունը: Իսկական հայի ճակատագրի տեր, ծնունդով թիֆլիսեցի, արմատներով վանեցի հայը պատրաստ էր բազում ազգանվեր գործերի՝ հանուն հայապահպանության: Սովորողները ուսումնասիրեցին Սանասարյանի բարեգործությունների շրջանակը, կազմեցին լուսաբանող պատի թերթ, ունկնդրեցին Սանասարյանի մասին պատմող տեսանյութ: Միջոցառման խորագիրն էր. <<Ազգը ճանաչվում է իր տաղանդով և արժանավոր զավակներով: Երկիրը շենանում է աշխատասեր, ստեղծագործ ու բարեկեցիկ ժողովրդով>>: